Marxa Ciclista per l'Horta
12/06/2009

# Marxa Ciclista per l'Horta

*   12/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11455

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11455%2F0&title=Ajuntament%20d%27Alaqu%C3%A0s.%20Premsa.Marxa%20Ciclista%20per%20l%27Horta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11455/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11455/12062009carrilbici_Form_4.jpg)](https://www.alaquas.org/ficheros/documentos/2009/2/11455/12062009carrilbici_Form_10.jpg "<a href='https://www.alaquas.org/ficheros/documentos/2009/2/11455/12062009carrilbici_Form_10.jpg' target=_blank><i class='fa fa-external-link' aria-hidden='true'></i>.Marxa Ciclista per l'Horta</a>")

Els ajuntaments d'Alaquàs, Quart de Poblet i Xirivella i l'associació Soterranya de Torrent faran un recorregut de 15 quilòmetres amb bicicleta pels termes d'Alaquàs, Aldaia, Quart de Poblet, Xirivella i el seu entorn, organitzat per la Xarxa JOVES.net

Dins de les marxes ciclistes de la campanya "Rodant per l'Horta" que organitza la xarxa joves.net, aquest dissabte 13 de juny tindrà lloc un recorregut en bicicleta per diverses poblacions de la comarca on es donaran a conèixer diversos llocs d'interès de l'horta així com els paratges més destacats. La ruta ha estat organitzada pels ajuntaments d'Alaquàs, Quart de Poblet i Xirivella, membres de la xarxa joves.net i per l'associació Soterranya de Torrent. Comptarà amb la participació del director del Museu Comarcal de l'Horta, Adrià Bessó.

La marxa eixirà a les 9:30 hores del matí des del Centre Juvenil El Passatge d'Alaquàs i continuarà pel carril bici d'Alaquàs que rodeja el Parc del Dijous. Des d'Alaquàs, els ciclistes es dirigiran cap a Picanya, on es visitaran les instal·lacions esportives municipals i l'Alqueria del Pollastre, un dels edificis patrimonials culturals més destacats d'aquest municipi.

La ruta continuarà a Xirivella, on es visitaran les alqueries del seu terme municipal, el poliesportiu i el Parc Pablo Iglesias, un dels recursos municipals per a l'oci més emblemàtics. Després de passar per l'edifici de "la Closa" ens dirigirem pel carril bici comarcal que passa pel Parc del Che i després pels camins de l'horta s'arribarà al terme de Quart de Poblet on destaquen els paisatges del Pla de Quart. La ruta continuarà pels camins de l'horta fins arribar al cinturó verd d'Aldaia i als ramals de la sèquia de Benàger. Pel carril bici s'arribarà a Alaquàs on finalitzarà el recorregut.

Aquesta és la quarta activitat inclosa dins del cicle de marxes ciclistes organitzades per la xarxa joves.net per donar a conèixer els paratges de l'horta així com el seu patrimoni cultural, alhora que es fomenta l'ús de la bicicleta, es mostren els equipaments per a una mobilitat més sostenible i la pràctica d'una vida saludable. La primera ruta va tindre lloc el 30 de maig sota el nom la Ruta de l'Aigua; la segon, al parc fluvial del Túria, es va celebrar el 31 de maig; i el dissabte 6 de juny la ruta ciclista va tindre lloc a l'Albufera.